  Анжелика Тихонова корреспондент 3-тӥ толсуре Ижкарысь Калык творчествоя элькун юртын чеберлыкъя но устолыкъя «Чеберай» йӧскалык вожвылъяськонлэн визьсынан люкетэз ортчиз. Ужрадэ ивортодэтъя «Удмуртия» агентстволэн корреспондентэз вуылӥз. Визьсынан конкурсэ элькунысь ёросъёсысь 20 нылкышноос пыриськизы. Соос радъясьёсын сётэм билетъёсысь юанлы но «Кыӵе амалэн ёросады удмуртлыкез азинтысалды?» огъя юанлы валэктонъёс сётӥзы. Соосты «Удмурт нылкышно кенеш» огазеяськонлэн тӧроез, журналист, гожъяськись Елена Миннигараева, журналистъёс Вероника Ваулина но Анастасия Пушкина дунъязы. Радъясьёс нылкышноослы пӧртэм тунсыко юанъёс дасяллям. Соос уксётӥрлык, удмурт сям-йылолъёс, удмурт дэрем, семья, Сибыр сюрес, удмурт кыл, лымшор но уйпал удмуртъёс сярысь но мукет юанъёсъя тодон-валанзэс возьматӥзы. Кышномуртъёслэн ужрадлы туж зол дасяськемзы шӧдӥськиз. Нош огъя юанъя вераськыкузы нылкышноос вань сюлэм висёнъёссэс, сюлмаськонъёссэс, мылкыдъёссэс кисьтӥзы кадь.  Чеберайёс ёросазы азинтӥськись ӵектосъёс, ужрадъёс сярысь мадизы, озьы ик ас малпанъёссэс шараязы. Кылсярысь, кин ке ёросаз вань чеберайёсты ӧтьыса ужрад ортчытысал, кин ке кунгож сьӧрын улӥсь удмурт семьяосын тодматысал, кин ке удмурт коркаен, удмурт тӥрлыкен тодматон онлайн-экскурсиос радъясал, кин ке туала гуртлэн тусаз удмурт шӧм пыртон понна ӵектос гожтысал, кин ке удмурт корка усьтысал, кытын пӧртэм мастер-классъёс, ужрадъёс радъяны луысал… Нылкышноос трос гинэ тунсыко малпанъёс сётӥзы, жюрилэн ёзчиосыз дунъяны туж шугъяськизы. Жюрилэн кивалтӥсез Елена Миннигараева ваньзылы ик тыршемзы понна тау кариз. Тӥ милемлы быдэс удмурт дуннеез, удмурт нылкышнолэсь сюлэмзэ усьтыны тыршиды. <…> Шуо, удмурт нылкышно возьдаськись. Но тӥ воксё возьдаськисесь ӧвӧл, ваньды учкымонэсь, ваньзэ сюлэмды пыр поттыса вераськоды. Со туж кужмо шӧдӥськиз Елена Миннигараева, визьсынанын жюрилэн кивалтӥсез Визьсынан вожвылъяськонлы йылпумъянъёс 4-тӥ толсуре, «Чеберай» вожвылъяськонлэн финалаз, лэсьтозы «Чеберай» вожвылъяськонлэн визьсынан люкетэз 10 фото Чеберлыкъя но устолыкъя «Чеберай» йӧскалык вожвылъяськонлэн ёросъёсын ортчем кастингъёсаз арлыдъя куинь категориосъя оглом 250 нылкышноос пыриськизы. 72-ез соос пӧлысь полуфиналэ потӥзы. Собере смс пыр куара сётонлы луыса, 20-ез финалэ сюризы Нылкышноос таӵе конкурс элькунамы одно ик кулэ шуыса пусйизы. Эгра ёрослэсь данзэ утись Алёна Перевощикова вожвылъяськон калыке потыны луонлык сётэ шуыса пусйиз. Та «Чеберай» конкурс кыӵе ке но луонлык сётэ нырысь ик нылкышноослы асьсэдыз возьматыны, асьсэлэсь чеберзэс, пуштрос улонзэс, быгатонлыкъёссэс. Тазьы сцена вылэ потӥськод ке, ачид кыӵе ке бурдъяськиськод кадь, бурдъёс ик кадь пото, эшшо ик туж зол поддержкаед вань ке Алёна Перевощикова, «Чеберай» вожвылъяськонэ пыриськисьГрак ёросысь Елена Крестьянинова вожвылъяськонэ пыриськыны ӵектон борды соку ик кырмиськи шуыса вераз. Юрттӥсьёс но лачак сюризы. Мынам пичи нылы, мон дорын пукисько, мар ке но кароно. Со понна пыриськи. Мон сцена вылын кемалась ӧй вал ини. Пушдуннеме поттэме потэ вылэм ини. Юрттӥсьёсыз но тросаз. Кин доры уд мынӥськы, ваньмыз юртто, ваньзы мар ке но верало. <…> Шумпотӥсько, весь вань малпанъёсы, мар мон нырысь ик малпай вал, ваньмыз быдэсмизы Елена Крестьянинова, «Чеберай» вожвылъяськонэ пыриськисьДэбес ёросысь Людмила Гаврилова нырысь ӵектэмзылы пумит вылэм. «Дышем сямыя», - серекъя кышномурт. Но со интые быръем мурт быгатымтэен соглаш луиз шуиз. Куке мыным дэмлазы та конкурсэ пыриськыны, нылъёс, шуисько, ведь «Чеберае» мыноно ке, кебитэ ветлоно - ӧжытак голосовой связкаосме дуроно, сэре столярной мастерское но мыноно - лусйиськоно, ма, таӵе мугорен кин «Чеберае» ветлэ! Людмила Гаврилова, «Чеберай» вожвылъяськонэ пыриськисьНылкышнолэн верамезъя, ачиз етӥз ке но, вожвылъяськонэ туж возьдаськыса, кепыраса пыриськиз. Но соглаш луэмез сярысь одӥг пол но ӧз жаля, «Чеберай» трос гинэ сётӥз шуыса пусйиз. Сомында платья вури, сомында эшъяськон. Мон малпасько, ас бордад ужан но со луиз. Ӧвӧл аналсконо. Арескы мынам вань ини. Арескы вуыса но, мон асме пуктӥ со чеберайёс, егитъёс борды, мон быгатӥсько сыӵе ик луыны шуыса. Со понна одно ик ас бордад ужано - причёскаос но лэсьтоно, дӥськутъёс но вуроно, киужен но выроно Людмила Гаврилова, «Чеберай» вожвылъяськонэ пыриськисьНош Грак ёросысь Елена Крестьянинова сое конкурс телефонэн эшъятӥз шуыса мадиз. Со ке ӧй луысал, ноку ӧй но дышысал, пе. Нош «Чеберайлы» луыса, со ас кожаз слайдъёс лэсьтыны дышетскиз. Соос ик смс пыр куара сётон дыръя финалэ потыны куара люканы юрттӥзы.  Табере нылкышноос ӵыдытэк финалэз возьмало ини. 2019-тӥ арын ужзэ мытэм «Чеберай» йӧскалык вожвылъяськонын вормисьёс ӝоген-ӝоген тодмо луозы. Эгра черкогуртысь Алёна Перевощикова туж вормемез потэ, келяны уг яратӥськы шуыса пусйиз. Соин смс пыр куара сётон дыръя но вань сюлмысьтым быдэс арнязэ тырши, мынам смс куараосы тужгес трос мед луозы шуыса. Аслам аресам гинэ ӧвӧл, вань кышномуртъёслэсь. Соин быдэс арня кӧлатэк улӥ шуыны луоз, телефонын. 650 куара люкай Алёна Перевощикова, «Чеберай» вожвылъяськонэ пыриськисьНош Людмила Гаврилова мукет вераз. Вормон сярысь озьы мынам песянае шуэ вал: «Азьпала эн мыны, бере эн кыльы». <…> Шорын улоно, валаса улоно, калыкез валаса, калыкез яратыса, ченгешонэ, кытчы пыриськоно ӧвӧл Людмила Гаврилова, «Чеберай» вожвылъяськонэ пыриськисьОзьыен, 4-тӥ толсуре ӝытазе тодом ини, кинъёс 2020-тӥ арын «Чеберай» нима басьтозы, кинъёс тужгес усто, шаплы, визьмо, кибашлы луо. Нош али ик вераны луэ ини, котькудзы но та вожвылъяськонэ пыриськыны, финалэ потыны даноесь, йӧноесь, учкымонэсь нылкышноос шуыса.  Тодэ вайытом, Ижкарын «Чеберай» марафон улсын Cheberai журнал поттӥзы.  Тегъёс: Лулчеберет Ижкар Удмуртия йӧскалыклулчеберет вожвылъяськон удмуртъёс  